Mondeling oor Afrikaanse Boeke – toortsie.com
April 27, 2019 April 25, 2019 ~ Toortsie
Hierdie is 'n interessante onderwerp omdat 'Afrikaanse boeke' baie verskillende opinies ontlok. Daar is mense wat mal is om Afrikaanse boeke te lees, terwyl ander glad nie daarvan hou nie.
Ek dink dat 'n goeie beginpunt vir jou mondeling oor Afrikaanse boeke, dalk 'n 'verklaring' sal wees oor waar jy self staan betreffende dit. Hou jy van Afrikaanse boeke, of nie? Lees jy graag Afrikaanse boeke? Dalk moet ek vra, lees jy enigsins, want as jy nie lief is vir lees nie, kan dit onregverdig wees om te sê dat jy nie Afrikaans lees nie. Dan moet jy eerder sê dat jy nie lief is vir lees nie.
Tweedens is die 'hoekom' dalk goed. Hoekom lees jy graag Afrikaanse boeke, of, hoekom lees jy nie graag Afrikaanse boeke nie? Lees jy Afrikaans omdat dit jou taal is, omdat dit makliker lees? Dis baie belangrik dat jy regtig jou eie opinie gee. Moenie iets sê wat jy nie self voel nie.
As jy nie Afrikaanse boeke lees nie, lees jy dan wel Afrikaanse koerante, Afrikaanse blogs, Afrikaanse tydskrifte? Of watter Afrikaanse medium lees jy wel? As jy wel lief is om Afrikaans te lees, watter medium verkies jy? En, hoekom? Is dit meer geredelik beskikbaar op die internet?
Lees jy e-boeke of verkies jy gedrukte boeke? Hoe kry jy dit in die hande? Koop jou ouers dit? Koop jy self? Leen jy boeke by vriende? Is jy lid van die biblioteek?
Die groot vraag: Watter tipe Afrikaanse boeke lees jy graag? Misdaad? Liefdesverhale? Vakgerigte goed? Feiteboeke? Watter Afrikaanse boeke maak jou opgewonde?
Het jy 'n gunsteling skrywer? Wie is dit? Hoekom hou jy juis van sy/haar boeke?
Is daar 'n sekere boek waarvan jy wil vertel? 'n Boek waarvan jy baie gehou het? Waaroor het die boek gegaan? Wil jy dit graag aanbeveel? Wat het die boek vir jou beteken? Sal jy dit weer wil lees?
Watter boek(e) is daar wat jy graag nog wil lees? Hoekom? Waaroor gaan dit?
Sluit af met iets soos dat jy regtig van lees hou (of nie hou nie), van Afrikaanse boeke hou (of nie hou) nie.
Vir nog opstel- en mondelingonderwerpe, opstelhulp, kyk HIER. Onthou om toortsie.com as verwysing aan te toon as jy wel van die hulp gebruik gemaak het.
Posted in Opstelle	Hoekom lees ek afrikaans?mondelingonderwerpOpstel: Afrikaanse boeke
‹ Previous'n Vriendelike goeiemôre
Next ›'n Heerlike verrassing
2 thoughts on "Mondeling oor Afrikaanse Boeke"
April 27, 2019 om 6:49 nm
Ek lees nie eintlik meer Afrikaanse boeke nie. Ek lees nie meer intellektuele goed nie … ek lees agter die storie aan. Spannend… vereiste. Seks op p2 is lekker maar nie op elke 2e bladsy nie. Seks in Afrikaans werk nie vir my nie …